**David William Steadman**, nado o 18 de agosto de 1951, é un paleontólogo, ornitólogo e herpetólogo estadounidense, que actualmente traballa como consevrador de ornitoloxía no Museo de Historia Natural de Florida, da Universidade da Florida.

Traxectoria
-----------

### Formación

* 1973: Licenciatura en bioloxía polo Edinboro State College, actual Edinboro University of Pennsylvania (Edinboro, Pennsylvania).
* 1975: Mestrado en zooloxía pola Universidade da Florida.
* 1982: Doutoramento en xeociencias pola Universidade de Arizona.

### Investigacións

Os estudos do doutor Steadman centráronse sobre a evolución, a bioxeografía, a bioloxía da conservación e a extinción de aves tropicais, en particular en illas do océano Pacífico.

Fixo investigacións en máis de 45 países, incluíndo 150 illas diferentes do océano Pacífico e do mar Caribe. É o autor de 205 publicacións científicas, incluíndo *Extinction and Biogeography of Tropical Pacific Birds*, publicada por University of Chicago Press en 2006. As súas investigacións actuais inclúen proxectos en Florida, Bahamas, Turks e Caicos, Guïana e o Perú.

Ralizou numerosas escavacións en sitios arqueolóxicos prehistóricos, e descubriu extincións masivas de especies causadas por humanos nas primeiras etapas da colonización de illa oceánicas. Ralizaou varias expedicións ás illas Galápagos e describiu varias especies de aves extintas e, máis recentemente, participou no descubrimento de que *Rigidipenna inexpectata*, unha ave das illas Salomón, é unha especie (en lugar dunha subespecie de *Podargus ocellatus*, como se cría anteriormente).

Ademais, en 2006 decribiu a rara especie *Didunculus placopedetes*, un colúmbido da subfamilia dos didunculinos, en base a restos subfósiles atopados en depósitos de covas na illa de ʻEua, no Reino de Tonga, e tamén se encontrou durante escavacións arqueolóxicas nas illas de Tongatapu, Lifuka, Ha'ano e outras. Os lugares de escavación datan de 2 700 a 2 850 anos a.C.

Traballou extensamente na illa de Pascua, realizando as primeiras escavacións sistemáticas na illa para identificar a flora e a fauna que unha vez viviron alí.

Así mesmo, Sreadman está implicado en estudos sobre a evolución, a sistemática e a extinción dos vertebrados das illas das Perlas.

### Labor docente

O seu papel principal como docente foi orientar a investigación por parte de estudantes da Universidade da Florida, incluíndo a evolución, a morfolóxica e molecular das aves terrestres e dos mamíferos. Tamén está colaborando coa estudante Nicole Cannarozzi e os arqueólogos Richard Cooke e Máximo Gómez na análise e interpretación de ricos conxuntos de materiais zooarqueolóxicos (moluscos, ósos) de lugares culturais prehistóricos nas illas das Perlas; estes sitios teñen a clave para comprender o alcance do impacto humano prehistórico sobre os recursos mariños e terrestres neste arquipélago, que se encontra ao sur da cidade de Panamá no océano Pacífico.

Abreviatura
-----------

A abreviatura **Steadman** emprégase para recoñecer a David Steadman como autoridade na descrición e taxonomía en paleontoloxía e zooloxía.

Notas
-----

1. ↑  Steadman, D. (2006): *Extinction and Biogeography in Tropical Pacific Birds*. Chicago: University of Chicago Press. ISBN 978-0-2267-7142-7.
2. 1 2 3 4 5 6 7  Dr. David Steadman. Curator of Ornithology. Florida Museum of Natural History. University of Florida.
3. ↑  Line, L. (1995): "Gone the way of the dinosaurs - biologist David Steadman unearths bones of extinct flightless birds in Tonga".*International Wildlife*, Vol. 25, Nº. 4. Amplo resume Arquivado 29 de maio de 2019 en Wayback Machine..
4. ↑  Steadman D. W. (2006): "An extinct species of tooth-billed pigeon (*Didunculus*) from the Kingdom of Tonga, and the concept of endemism in insular landbirds". *Journal of Zoology* **268** (3): 233–241. Resume.
5. ↑  Hume, J. P. & Walters, M. 2012, p. 544.
6. ↑  Tyrberg, T. 2009, p. 352.
7. ↑  University of Florida News (2007): "UF scientists discover new genus of frogmouth bird in Solomon Islands Arquivado 08 de abril de 2014 en Wayback Machine.

Véxase tamén
------------

### Bibliografía

* Hume, J. P. & Walters, M. (2012): *Extinct Birds*. Londres, Reino Unido: T & AD Poyser. ISBN 978-1-4081-5725-1.
* Newton, Alfred (1893–1896): *A Dictionary of Birds*. Londres, UK: Adam & Charles Black.
* Tyrberg, T. (2009): "Holocene avian extinctions". En Turvey, S. T. (ed.) *Holocene extinctions*. Oxford, Reino Unido: Oxford University Press. ISBN 978-0-19-953509-5.

### Ligazóns externas

* Dr. David Steadman. Curator of Ornithology. Florida Museum of Natural History. University of Florida *(en inglés)*.

|  |  |
| --- | --- |
| Control de autoridades | 
* Wd: Q968902
* WorldCat
* VIAF: 53035109
* BNF: 13023541p
* CiNii: DA0313709X
* FAST: 94938
* GND: 1056622792
* ISNI: 0000 0001 1461 1791
* LCCN: n82089515
* NKC: mzk2007390513
* NLA: 35521093
* NTA: 069308721
* OL: OL1079629A
* SNAC: w68v0c48
* Theatricalia: 1d7r

 |